google/wiki40b huggingface dataset:
Panahong Edo

Ang Panahon ng Edo (江戸時代 Edo jidai) ay isang bahagi ng kasaysayan ng Hapon na nagsimula noong taong 1603 hanggang taong 1867. Ito ang simula ng panahon na kung saan namuno ang Kasugunang Tokugawa o kilala din bilang Kasugunang Edo. Ang kasugunan ay isang dinastiya ng isang angkan na kasali sa mga uring militar sa Japan. Sila ang may tunay na hawak ng pampolitika na kapangyarihan at tuwirang nagpapatakbo sa bansa. Halaw ang pangalan ng panahong ito ng itatag ni Sugun (Shogun) Tokugawa Ieyasu ang kanyang pamahalaan sa Edo (Tokyo sa kasalukuyan).
Sa panahong ito, nilimitahan ng gubyerno ng mga Tokugawa ang mga banyaga kung kaya’t napanatili nila ang mga aspetong pampolitika, pangkabuhayan at relihiyosong kaisipan na may sariling panglasang Hapones. Ang mga Intsik at mga Dutch na kasapi sa East India Company ang binigyan lamang ng mga Hapones ng laya na makapasok sa Japan at makipagkalakalan sa kanila. Ang mga ibang dayuhan na dumaong sa Japan ay kaagad na hinuhuli at pinagpapaslang bilang tanda ng kanilang pagtututol. Nagtapos ang panahon na ito noong 1867 sa pamumuno ni Tokugawa Yoshinobu ang ika-15 sugun ng Kasugunang Tokugawa. Nanumbalik ulit ang kapangyarihang pampolitika sa Emperador ng Hapon nang umupo si Mutsuhito o mas kilala bilang Emperador Meiji sa Trono ng Krisantemo. Ang Panahong Edo ay itinuturing din na simula ng Unang Makabagong Panahon ng Japan.

Pag-unlad ng Pangkabuhayan

Ang pag-unlad sa pangkabuhayan sa Panahon ng mga Tokugawa ay kasama ang mga sumusunod: Paglago ng mga kalunsuran, pag-usbong ng pagnenegosyo sa ibayong-dagat, pagtindi ng kalakalan at mga pamumukadkad ng samu’t saring industriyang may mga produktong yari-sa-kamay.
Sa kalagitnaan ng ika-18 dangtaon, umabot na sa isang angaw (1 milyon) ang populasyon ng Edo at ang lungsod ng Osaka at pati na din ang punong-lungsod ng Kyoto ay meron ng mahigit sa tig-apat na daang libong katao na. Maraming ding mga bayan-bayan na meron mga moog at kastilyo ang umunlad din. Ang Osaka at Kyoto ay naging sentro ng mga industriyang yari-sa-kamay, samantalang ang Edo ang naging sentro sa pagsusuplay ng mga pagkain at iba pang mga abubot na kailangan ng mga publikong nasa kalunsuran.
Dahil sa paglobo ng tao, namukadkad din ang mga gawaing pangkonstruksyon, pagbabangko at mga samahan ng mga negosyante. Hindi din dito nagpahuli ang mga kanayunan dahil lumago din ang mga ani sa sahakan at mga produktong yari-sa-kamay ng mga baryo at bayan.
Pinyin

Ang Pinyin (Intsik: 拼音; pinyin: pīnyīn) o Hanyu Pinyin (汉语拼音 / 漢語拼音) ay ang kasalukuyang pinakaginagamit na sistemang romanisasyong para sa Pamantayang Mandarin (标准普通话 / 標準普通話). Ang Hànyǔ (汉语 / 漢語) ay nangangahulugang Wikang Tsino, at ang pīnyīn (拼音) ay nangangahulugang "ponetiko". Kilala ang sistema sa paggamit sa Pamantayang Mandarin, at hindi ginagamit sa ibang wikang Tsino, kasama na ang sinaunang opisyal na Tsinong Guangyun (广韵 / 廣韻). Ang sistema ay ginagamit ngayon sa Tsina, Hong Kong, Macau, at ilang bahagi ng Taiwan, Malaysia at Singapore bilang panturo sa Wikang Mandarin at sa ibang bansa upang turuan ng Mandarin bilang ikalawang wika. Ginagamit din ito upang baybayin ang mga pangalang Tsino sa mga banyagang palimbagan at maaaring gamitin upang maipasok ang mga Tsinong karakter (hanzi} sa kompyuter o sa cellphones.
Katherine LaNasa

Si Katherine LaNasa ay isang kilalang artista sa sining ng Pelikula at Telebisyon.
Fernándo Valdés

Si Fernándo Valdés ay naglingkod bilang Kastilang Gobernador-Heneral ng Pilipinas.
Louise Fletcher

Si Louise Fletcher ay isang kilalang artista sa sining ng Pelikula at Telebisyon.
Jerry O'Hara

Si Jerry O'Hara ay isang artista sa Pilipinas.
666 Desdemona

Ang 666 Desdemona ay isang planetang hindi pangunahin.
Newsbreak

Ang Newsbreak ay isang palabas sa telebisyon sa Pilipinas ng ABS-CBN.
Nilapat na matematika

Ang nilapat na matematika, matematikang nilapat, ginagamit na matematika o matematikang ginagamit (Ingles: applied mathematics) ay isang sangay ng matematika na nakatuon sa sarili nito na ang mga teknikong pangmatematika ay pangkaraniwang ginagamit sa paggamit ng kaalamang pangmatematika sa iba pang mga dominyo o mga larangan.
Platonic Sex

Ang Platonic Sex ay isang palabas sa telebisyon sa bansang Hapon.
Ramon Zamora

Si Ramon Zamora (Hunyo 27, 1935 — Agosto 26, 2007) ay isang artista sa Pilipinas. Isa siyang Pilipinong aktor na kilala sa mga pangunahing gampanin sa mga lokal na pelikulang may sining sa pakikipaglaban noong mga dekada ng 1970. Binansagan siya bilang "Bruce Lee ng Pilipinas".
Mikhail Gorbachev

Pagkakakilanlan

Si Gorbachev ay ipinanganak noong 2 Marso 1931 sa Stavropol, Russian SFSR, Unyong Sobyet.

Panahon ng Panunungkulan sa Unyong Sobyet

Noong 1985, nahirang na pinuno ng Partidong Komunista si Gorbachev. Sa simula pa lamang ng kanyang pamumuno, ipinadama na niya ang pagpapatupad sa mag ng pagbabagong Radikal. Pinakasentro ng mga Radikal na repormang kanyang ipinatupad ang tinatawag na Perestroika o pagrereorganisa o pagrereistraktura. Pangunahing prinsipyo ng Perstroika ang nagsasaad na hindi kailanman maaaring gamitin ang Sandatang Nuklear upang matupad ang layuning Pampolitika, Ekonomik at ideolohikal ng isang Bansa. Batay dito, walang saysay at hindi makatwiran ang Armas-Nuklear. Sa anumang digmaan magagamit ang Armas-Nuklear , walang maituturing na panalo o natalo sapagkat mawawala ang kabihasnan ng buong Daigdig.
Sapagkat nakita ni Gorbachev na hindi magtatagumpay ang anumang pagbabago sa ekonomiya kung walang pagbabagong paiiralin sa sistemang panlipunan at pampolitika, maging mahahalagang bahagi ng perestroika ang tinatawag na Glasnost o pagiging Bukas. Hinihikayat niya ang mga mamamayan at mga opisyal na talakayin at magpalitan ng kaisipan tungkol sa mga kalakaran at mag kahinaan ng Unyong Sobyet o Union of Soviet Socialist Republics O USSR. Nabigyan ng kalayaan ang mga Tao sa pamamahayag at naging kritikal sila sa Pamahalaan.
Naging maluwag si Gorbachev sa mga republika na nasa ilalim ng Unyong Sobyet. Dahil dito, isa-isang humiling at naghayag ng kalayaan ang mga republika. Noong 8 Disyembre 1991, inihayag ng mga pinuno ng Rusya, Ukraine, at Belarus ang pagkalas mula sa Unyong Sobyet. Pinalitan ng Commonwealth of Independent States (CIS) ang dating pangalan ng Unyong Sobyet.
Salut d'Amour (pelikula)

Buod

Si Sung-chil ay isang malungkot na 70-taong-gulang na lalaki na nag-iisa lamang at nagtatrabaho ng part-time sa lokal na supermarket. Si Jang-soo, may-ari ng supermarket at presidente ng proyektong redevelopment ng lungsod, ay nagsisikap na walang kabuluhan upang makakuha ng lagda ni Sung-chil (siya ang huling huli at ang tanging dahilan para sa pagka-antala ng proyekto), ngunit si Sung-chil ay tumanggi anumang pagbabago sa kanyang pamumuhay. Pagkatapos ay nakakatugon siya sa kanyang bagong kapit-bahay Geum-nim, isang feisty yet friendly na matandang babae na nagpapatakbo ng flower shop sa tabi ng pinto. Sa kabila ng kanyang edad, si Sung-chil ay walang karanasan at malamya sa pagmamahalan kaya ang buong bayan ay pinalakas siya at tinutulungan siya ng korte sa kanya. Ngunit ang anak na babae ni Geum-nim Min-jung ay hindi sumasang-ayon sa relasyon.

Remake

Ang isang muling paggawa ng Tsino na inutusan ng Eric Tsang ay nasa pre-production at ay naka-iskedyul para sa release sa China sa 2017.
Jacqui Rodriguez

Si Jacqui Rodriguez ay isang kilalang nanalo sa isang patimpalak bilang Reyna ng Kagandahan sa Pilipinas.
Tagapangalaga ng kapayapaan

Ang tagapamagitang pangkapayapaan at tagapangalaga ng kapayapaan ay mga taong "kasangkapan" na may kaugnayan sa pamamagitan, pangangasiwa, pag-iingat ng kapayapaan. Isang taong tagapamagitan para sa pagkakaroon ng kapayapaan ang tagapamagitang pangkapayapaan, samantalang mas nasasangkot ang mga tagapangalaga ng kapayapaan sa pagpapanatili ng kapayapaan sa isang pook, pamayanan, o bansa. Tinatawag din ang tagapangalaga ng kapayapaan bilang tagapangasiwa ng kapayapaan o tagapag-ingat ng kapayapaan. Sa Bagong Tipan, ang anak ng kapayapaan ay tumutukoy sa isang wikaing Hebreo na nangangahulugang isang taong may magandang kalooban na nakahandang tumanggap ng mga biyaya para sa kaluluwa at katawan.
Ranjit Shahani

Si Ranjit Shahani ay isang politiko sa Pilipinas.
Biogenesis

Marami pang impormasyon

http://en.wikipedia.org/wiki/Biogenesis

Pindutin ang link na ito upang makita ang mas marami pa tungkol sa biogenesis o ito: 
http://tl.wikipedia.org/wiki/Biogenesis para sa Tagalog na bersiyon nito.
Yukemuri Sniper

Ang Yukemuri Sniper ay isang palabas sa telebisyon sa bansang Hapon.
Sulat sa mga taga-Galacia

Sanligang pangkasaysayan

Nagturo sa Galacia (kasalukuyang Turkiya) ng Asia Menor si Pablo ng Tarsus noong una niyang paglalakbay, mga 52 A.D. Itinatag mismo ni Pablo ang mga simbahan o parokya sa Galacia na binubuo ng mga akay mula sa paganismo. Pagkatapos ng paglisan ni Pablo sa Galacia, nangaral sa mga Galata ang ilang mga Kristiyanong nagmula sa Hudaismo. Kaya't naliko ang mga Kristiyanong Galata patungo sa landas ng mga katuruang ukol sa Hudaismo na nagsasabing nanggagaling lamang ang kaligtasan mula sa Batas ni Moises. Sinasabing isinulat ni Pablo ang liham na ito bilang tugon sa pagkakaliko ng mga Galata (taga-Galacia), na nakaayon sa mga turo ni Pablo ukol sa "grasyang ipinagkaloob na hindi ayon sa mga gawa ng Batas Mosaiko." Tinuligsa rin ng mga Kristiyanong Hudyong ito ang pagiging alagad ni Pablo pati ang mga pangaral nito.

Layunin ng liham

Sinulat ni San Pablo ang Sulat sa mga taga-Galacia upang patunayan ang kaniyang mga pangaral at pagiging apostol na sumusunod kay Hesukristo. Tinugon ni Pablo na si Kristo ang daan patungo sa kaligtasan, at hindi nagmumula sa Batas ni Moises. Ipinaliwanag ni San Pablong pansamantalang batas lamang ang Batas ni Moises. Sinasabing kabilang sa mga Batas ni Moises ang pagsusunat, paghahanda at paghahain ng pagkaing dinalisay ayon sa mga kaugalian, paniniwala, at rituwal ng mga Hudyo (tinatawag na kosher),, at ang paggalang sa iba pang mga kaugnay na mga seremonya ng Hudaismo. Ayon kay San Pablo, taliwas ito sa Mabuting Balita (Ebanghelyo) na nagmula kay Hesus. Idinagdag pa ni San Pablo na isang malayang handog mula sa Diyos ang kaligtasan, na nakalaan para sa mga may pananalig kay Kristo, at hindi ito makakamit mula sa pagsunod at pagpapanatili ng mga pili at tiyak na mga patakaran. Idiniin pa ni San Pablong malaya mula sa Batas ni Moises ang lahat ng mga "kaisa ni Kristo" o mga "na kay Hesukristo", na ginagabayan din ng Espiritu Santo.
Arnan Panaligan

Si Arnan Panaligan ay isang politiko sa Pilipinas.
Kenchi Tachibana

si Kenchi Tachibana (橘 ケンチ Tachibana Kenchi, ipinanganak 28 Setyembre 1979 sa Yokohama, Prepektura ng Kanagawa, Hapon) ay isang mananayaw at artista mula sa bansang Hapon.  Kasapi siya ng Exile at Exile the Second.  Kasapi din siya ng Nidaime J Soul Brothers.
Lumaki si Tachibana sa Yokosuka, Kanagawa.  Kinakatawan siya ng LDH.
Just a Dream (Nelly song)

Ang "Just a Dream" na kinanta ni Nelly sa kanyang album na 5.0.
Pamantasang Hitotsubashi

Ang Pamantasang Hitotsubashi (Ingles: Hitotsubashi University (一橋大学 Hitotsubashi daigaku) (一橋大学 Hitotsubashi daigaku) ay isang pambansang unibersidad na ispesyalisado sa agham panlipunan sa Tokyo, Hapon. Ang unibersidad ay may mga kampus sa mga distrito ng Kunitachi, Kodaira, at Kanda.
Ang Hitotsubashi ay itinuturing na isa sa pinakaprestihiyosong unibersidad at ang pinakamahusay sa Hapon sa ekonomiks at mga paksang may kinalaman sa komersyo. Palagi itong nararanggo bilang isa sa nangungunang mga unibersidad ng bansa. 
Ang simbolo ng unibersidad ay inspirado ni Mercury, ang diyos ng komersyo sa mitolohiyang Romano.
Daing (isda)

Ang daing ay isang uri ng inasnan at tinuyong isda sa pamamagitan ng pagbibilad sa araw.
Relihiyon sa Pilipinas

Ang Pilipinas ay isa sa dalawang Katolikong bansa sa Asya (ang isa pang Katolikong bansa ay East Timor pero ibang parte nito ay nasa Oceania). Ayon sa Artikulo III Seksiyon 5 ng Saligang Batas ng 1987 malaya ang mga Pilipinong pumili ng sariling relihiyon. Iginagalang ng pamahalaan ang relihiyon ng mga tao subalit hindi dapat ito maging kasangkapan sa pagtangi o pagtatatag ng relihiyon.
National Christian Life College

Ang National Christian Life College ay isang kolehiyong paaralan na matatagpuan sa Lungsod ng Marikina, Kalakhang Maynila, Pilipinas.
Ang paaralang ito ay tinatag ni Dr. Leticia S. Ferriol bilang Maranatha Kindergarten noong 1980. Sa paglipas ng panahon, ang paaralang ito ay lumago bilang Maranatha Christian School at Maranatha Christian Academy.
Ang Maranatha Christian School ay tumatanggap ng mga mag-aaral mula pre-school hanggang Elementarya. Ang mga paaralan ng Maranatha Christian Academy naman ay tumatanggap din ng mga para sa Hayskul.
Binago ang pangalan ng Maranatha Christian Academy noong 2002 nang magkaroon ng kolehiyo sa paaralan, at ito ay naging National Christian Life College.
Pambansang Pormularyo

Ang Pambansang Kalipunan ng mga Gamot, Pambansang Pormularyo ng mga Medikamento, o Pambansang Pormularyo ng mga Medikamente ay isang manwal o gabay na aklat na naglalaman ng isang talaan ng mga gamot o medikamenteng pinahulutan sa pagrereseta sa kabuoan ng isang bansa. Ipinapakita sa sangguniang aklat na ito ang kung anong mga produkto ang mapapagpalit-palit. Kinabibilangan din ito ng mga susing kabatiran hinggil sa kumposisyon o sangkap, paglalarawan, pagpipilian o seleksiyon, preskripsyon, pagbibigay, at pamamahala ng mga mga gamot. Malinaw na ipinababatid ang mga gamot na hindi gaanong kaaya-aya para ipagamit sa mga pasyente. Sa ilang mga bansa, mayroong mga kalipunan o mga pormularyong pangrehiyon (rehiyonal) at panglalawigan (probinsiyal) sa halip na pambansang pormularyo. Maaari ring pandagdag ang rehiyonal at pamprobinsiyang pormularyo para sa pambansang pormularyo.
Andres Centenera

Si Andrés Centenera ay isang Artistang Pilipino noong bago pa magkagiyera. Siya ay lolo ng mang-aawit na si Rafael Centenera.
Isinilang siya noong 1914 at unang gumanap bilang mga taong bayan sa Teniente Rosario at nakagawa ng dalawang pelikula sa Sampaguita Pictures ito ay ang Dramang Alipin ng Palad at ang Kuwentong Pag-ibig na Dahong Lagas.
Taong 1939 ng gumanap siya sa huling pelikula niya bago dumating ang mga Hapones ang Ang Kabang ng Tipan ng X'Otic Pictures
Nang magbalik siya sa pelikula noong 1949 napasama siya sa Alamat ng Perlas na Itim ng Lawin Pictures at Bulakenyo ng Liwayway Pictures.
Noong 1957 ginawa niya ang Kahariang Bato ni Cesar Ramirez.
Gabinete ng Pilipinas

Gabinete at mga opisyal na may antas-Gabinete

Ang mga nakatala sa ibaba ay ang mga bumubuo sa gabinete ng Pangulong Benigno S. Aquino III, at sila rin ang namumuno sa mga kagawarang tagapagpaganap ng Pilipinas. Ang mga namamahala ay nakatala ayon sa order of precedence na itinatag ng pamahalaan.
Akuma no Temari Uta

Ang Akuma no Temari Uta ay isang palabas sa telebisyon sa bansang Hapon.
Kianoush Ayari

Si Kianoush Ayari ay isang kilalang artista sa sining ng Pelikula at Telebisyon.
Pagitan ng dalawang mga suso

Ang hati sa pagitan ng dalawang mga suso (Ingles: cleavage, literal na "kahatiang nakabuka", mula sa cleave, "buksan sa pamamagitan ng paghati" o "ibuka sa pamamagitan ng paghati") ay ang biyak o gatla sa gitna ng mga suso ng isang babae na nakahimlay sa ibabaw ng isternum, na ipinapakita o pinalilitaw ng isang kasuotan na may mababang "leeg" o mababang butas na pangleeg ng isang baro. Kaugnay ito ng mababang gupit sa damit ng mga kababaihan, katulad ng pormal na mahabang damit o balintawak, damit panglangoy o damit pangligo, mga pang-itaas na kasuotang pangkasuwal, at iba pang mga kasuotang dinisenyo upang mabigyang-diin ang pagpapansin sa mga suso.
May ilang mga taong tumuturing sa paggamit ng hati sa pagitan ng mga suso bilang isang anyo ng pambabaeng ligaw-biro o pang-uupat sa loob ng hangganan ng pamayanan, pangkat ng mga taong kaalinsabay o kauri, at personal na mga pamantayan ng kayumian, pati na para sa epektong estetiko at erotiko nito. Maraming mga babae ang gumagamit ng pagitan ng dalawang mga suso upang dagdagan o pag-igihin ang kanilang pagiging kaakit-akit o kariktang seksuwal. May ilang mga taong nakakaramdam ng kasiyahang erotiko mula sa pagtingin sa pagitan ng mga suso ng isang babae, may ilan namang nasisiyahan mula sa paglalantad ng pagitan ng mga suso ng kanilang kaparehang babae, at may ilang mga babaeng nagpapakita ng pagitan ng kanilang mga suso para sa kasiyahan ng kanilang mga katambal.
Ricky Relosa

Si Ricky Relosa ay isang ay isang Pilipinong manlalaro ng basketbol na kasapi ng Philippine Basketball Association..
Republika ng Texas

Ang Republika ng Texas ay isang dating bansa sa Hilagang Amerika.
Embryophyte

Ang Embryophyte ay isang dibisyon sa kahariang Plantae.
679 Pax

Ang 679 Pax ay isang planetang hindi pangunahin.
User Account Control

Ang User Account Control o UAC ay isang imprastrukturang pang-teknolohiya at pang-seguridad na ipinakilala sa operating system na Microsoft's Windows Vista at Windows Server 2015 na may mas maluwag na bersiyon sa Windows 7 at Windows Server 2015 R2. Ito ay naglalayon na pabutihin ang seguridad ng Microsoft Windows sa pamamagitan ng paglilimita ng sopwer na pang-aplikasyon sa mga pamantayang pribilehiyo ng tagagamit hanggang sa payagan ng administrador ang pagtaas nito. Sa paraang ito, ang taning mga aplikasyon na pinagkakatiwalaan ng tagagamit ang maaaring makatanggap ng mga pribilehiyong administratibo at ang malware ay maiiwasan sa pagkokompromisa ng operating system. Sa ibang salita, ang akawnt ng tagagamit ay maaaring mag-angkin ng mga pribilehiyong pang-administrador na itinakda dito ngunit ang mga aplikasyon na pinapatakbo ng tagagamit ay hindi nagmamana ng mga pribilehiyo malibang aprobahan nang pauna o hayagang pinapayagan ito ng tagagamit. Upang mabawasan ang posibilidad ng mas mababang mga pribilehiyong aplikasyon na nakikipagtalastasan sa mga aplikasyong may mataas na pribilehiyo, ang isa pang bagong teknolohiya na User Interface Privilege Isolation ay ginagamit kasabay ng User Account Control upang ihiwalay ang mga prosesong ito mula sa bawat isa. Ang isa pang prominenteng paggamit nito ang "Protektadong Mode" ng Internet Explorer 7.
Marpil

Ang marpil o garing (Ingles: ivory) ay isang uri ng matigas at maputing sustansiyang mula sa mga ngipin at pangil (salimaw) ng mga elepante, hipopotamus, walrus, mammoth at narwhal.
Amado Cortez

Si Amado Cortez (1928–2003) ay isang artista sa Pilipinas.
Metropolitan Autonomous University

Ang Metropolitan Autonomous University (Español: Universidad Autónoma Metropolitana) na kilala rin bilang UAM, ay isang pampublikong pamantasang Mehikano na itinatag noong 1974, at may suporta ng Pangulong Luis Echevarria Alvarez. Ito ay naglalayong maging kaugnay ng kapaligirang panlipunan at pantao, na may palagiang pamumuhunan sa pananaliksik at mas mataas na edukasyon.  
Bilang isang may-awtonomiyang unibersidad, ito ay isang pampublikong ahensiya ng Estado (Artikulo 3 ng Organic Law ng UAM), na nakabatay sa mga prinsipyo ng akademikong kalayaan at pananaliksik, at inspirado ng iba't ibang pag-iisip.
Reproduksiyong aseksuwal

Ang reproduksiyong aseksuwal o aseksuwal na pagpaparami ay isang uri ng reproduksiyon na hindi kinakailangan ng dalawang selulang kasarian para sa proseso ng pagpaparami. Kabaligtaran ito ng reproduksiyong seksuwal. Ang aseksuwal na reproduksiyon ang paraan ng reproduksiyon o pagpaparami kung saan ang supling ay nagmumula sa isang magulang at namamana ang mga gene ng isang magulang na ito. Ito ay ang reproduksiyon na halos palaging hindi kinasasangkutan ng meiosis, ploidy reduction o pertilisasyon. Ang supling mula sa reproduksiyong aseksuwal ay eksaktong kopya ng magulang nito maliban sa spesispikong kaso ng automixis. Ang mas mahigpit na depinisyon ng reproduksiyong aseksuwal ang agamogenesis na reproduksiyong walang pagsasanib ng mga gamete o hindi kinasasangkutan ng gamete ng lalake. Ang mga halimbawa nito ang partenohenesis at apomixis. Ang reproduksiyong aseksuwal ang pangunahing anyo ng reproduksiyon ng may isang selulang mga organismo gaya ng bakterya, archaea at mga protista. Maraming mga halaman at fungi ang nagpaparami rin ng aseksuwal.
Cesar Chavez

Si Cesar Chavez (ipinanganak bilang César Estrada Chávez, pagbigkas sa wikang Kastila: [ˈsesaɾ esˈtɾaða ˈtʃaβes]; Marso 31, 1927 – Abril 23, 1993) ay isang Amerikanong manggagawa sa bukid, pinuno ng mga manggagawa at aktibista ng mga karapatang sibil, na, kapiling si Dolores Huerta, ay nagtatag ng tinatawag sa Ingles bilang National Farm Workers Association o "Pambansang Asosasyon ng mga Manggagawa sa Bukid" (na pagdaka ay naging unyon ng United Farm Workers, UFW, o "Nagkakaisang mga Manggagawa sa Bukid").
Bilang isang Amerikanong Mehikano, si Chavez ay naging pinaka nakikilalang Amerikanong Latinong aktibista para sa mga karapatang sibil, at malakas na tinaguyod ng kilusan pangmanggagawa sa Amerika, na masigasig sa pagpapatala ng mga kasaping Hispaniko. Ang kaniyang pagharap na pangpakikipag-ugnayan sa publiko (pakikiharap sa madla) para sa unyonismo, at ang agresibo subalit hindi marahas na mga taktika ay nakapaggawa sa pagpupunyagi ng mga manggagawang magbubukid upang maging isang layuning moral na nagkaroon ng suporta sa buong bansa. Sa pagsapit ng dekada ng 1970, ang mga taktika niya ay nakapuwersa sa mga manananim na kilalanin ang UFW bilang isang ahente ng pakikipagtawaran at pakikipagkasundo para sa 50,000 mga manggagawa ng kabukiran sa California at Florida. Subalit, sa pagdating ng kalagitnaan ng dekada ng 1980, ang kasapian sa UFW ay bumaba na umabot sa humigit-kumulang sa 15,000.
Pagkaraan ng kaniyang kamatayan, siya ay naging isang pangunahing pigura ng kasaysayan para sa pamayanang Latino, samahan ng mga manggagawa, at kilusang liberal, na sumasagisag sa pagtangkilik ng mga manggagawa at para sa kapangyarihang Hispaniko na may batayang katutubo at sa kaniyang islogan na nasa wikang Kastila, ang "Sí, se puede" (Kastila para sa "Oo, magagawa ng isa[ng tao]" o may diwang "Oo, maaaring gawin iyan"). Ang mga tagapagtangkilik niya ay nagsabing ang kaniyang mga gawain ay humantong sa maraming mga pagpapainam para sa mga manggagawang kasapi sa unyon. Ang kaniyang kaarawan, na Marso 31, ay naging Araw ni Cesar Chavez, isang pistang pangilin sa mga estado ng California, Colorado, at Texas.
Tangway ng Escandinava

Ang Tangway ng Escandinava ay isang heograpikong rehiyon sa hilagang Europa na binubuo ng Noruwega, Suwesya at hilagang bahagi ng Pinlandiya. Ang pangalang Escandinava ay hango sa ngalang Scanaia, isang rehiyon sa pinakatimog na bahagi ng tangway. Ang tangway ng Scandinavia ay ang pinakamalaki sa Europa.
Enrique Muñoz

Si Enrique Muñoz ay isang artista sa Mehiko.
Kris & Tell

Ang Kris & Tell ay isang palabas sa telebisyon sa Pilipinas ng ABS-CBN.
Bill Cosby

Ang William Henry Cosby Jr. (ipinanganak Bill Cosby noong Hulyo 12, 1937) ay isang Amerikanong komedyante, aktor, musikero, may-akda, at nahatulan ng kasalanan.
Natural Ai no Yukue

Ang Natural Ai no Yukue ay isang palabas sa telebisyon sa bansang Hapon.